wannaphong/clean_thaiwikipedia huggingface dataset:
# ยามาโตะ (จังหวัดคูมาโมโตะ)
ยามาโตะ  เป็นเมืองในอำเภอคามิมาชิกิ จังหวัดคูมาโมโตะ ประเทศญี่ปุ่น

เมืองยามาโตะก่อตั้งขึ้นเมื่อวันที่ 11 กุมภาพันธ์ ค.ศ. 2005 จากการควบรวมเทศบาลต่าง ๆ ได้แก่ ยาเบะ และเซวะ รวมทั้งเมืองโซโยจากอำเภออาโซะ

ณ วันที่ 28 กุมภาพันธ์ ค.ศ. 2017 เมืองนี้มีประชากรประมาณ 15,771 คน มีความหนาแน่นของประชากร 29 คนต่อตารางกิโลเมตร และมีขนาดพื้นที่ทั้งสิ้น 544.83 ตารางกิโลเมตร

 บุคคลที่มีชื่อเสียง 
  - สถาปนิก
  - นักยูโด
  หรือ โทมิโกะ ฟาน - นักร้องของวงดูแอสอินฟินิตี (Do As Infinity) และนักแสดง

 ภาพ
# พระเจ้าฟาตาเฟฮี มาอูลูเปโกโตฟา
พระเจ้าฟาตาเฟฮี มาอูลูเปโกโตฟา  เป็นตูอิโตงาพระองค์ที่ 37 แห่งจักรวรรดิตูอิโตงา พระองค์ทรงเป็นพระราชโอรสในพระเจ้าฟาตาเฟฮี ตูอิปูโลตูที่ 2 และอานาอู กีเฮซีนาโมเฮโอโฟ ถึงแม้ว่าพระองค์จะเป็นพระโอรสที่ประสูติจากโมเฮโอโฟและถือได้ว่ามีลำดับศักดิ์ตามกำเนิดและสิทธิ์ในการสืบตำแหน่งสูงกว่าเจ้าชายเปา แต่กลับไม่ได้สืบตำแหน่งตูอิโตงาต่อจากพระราชบิดาHerda & Lythberg, p.291 อย่างไรก็ตามพระองค์ได้สืบตำแหน่งจากการที่พระเจ้าฟาตาเฟฮี เปาลาโฮ พ่ายแพ้ในสงครามกลางเมือง และฝ่ายตูอิกาโนกูโปลูเลือกพระองค์ขึ้นสืบตำแหน่ง เนื่องจากมองว่าพระองค์มีความเป็นมิตรและไม่ได้สนใจการเมืองมากนักHerda & Lythberg, p.293 รวมถึงต้องการกีดกันเจ้าชายฟูอานูนูอีอาวา พระโอรสของพระเจ้าเปาลาโฮออกจากการสืบตำแหน่งด้วยHerda & Lythberg, p.292 ในปลายรัชสมัยของพระองค์เกิดสงครามกลางเมืองระหว่างตูกูอาโฮ (ฝ่ายตูอิกาโนกูโปลู) และฟีเนา อูลูกาลาลาที่ 2 (หัวหน้าชุมชนวาวาอู) ซึ่งพระเจ้ามาอูลูเปโกโตฟาและตูอิฮาอะตากาลาอัวสนับสนุนฝ่ายหลังClaessen, p.512 พระเจ้าฟาตาเฟฮี มาอูลูเปโกโตฟาเสด็จสวรรคตที่วาวาอูซึ่งเป็นฐานอำนาจของฟีเนาใน ค.ศ. 1806Claessen, p.513
# ไดบุตสึ
ไดบุตสึ  หรือ "พระใหญ่" เป็นศัพท์ภาษาญี่ปุ่น มักใช้อย่างไม่เป็นทางการสำหรับพระพุทธรูปขนาดใหญ่ ที่เก่าแก่ที่สุดคือที่อาซูกะ-เดระ (ค.ศ. 609) และที่รู้จักกันดีที่สุดคือที่โทไดจิ ในจังหวัดนาระ (ค.ศ. 752) ไดบุตสึของโทไดจิเป็นส่วนหนึ่งของอนุสรณ์สถานทางประวัติศาสตร์นาระโบราณ มรดกโลกของยูเนสโก และสมบัติแห่งชาติญี่ปุ่น
thumb|Replica of Great Buddha of Kyoto
# คาชิฮาระ
คาชิฮาระ  เป็นนครที่ตั้งอยู่ในจังหวัดนาระ ประเทศญี่ปุ่น ณ วันที่ 1 เมษายน ค.ศ. 2015 เมืองนี้มีประชากรประมาณ 124,829 คน กับ 52,034 ครัวเรือน มีความหนาแน่นของประชากรประมาณ 3,176.79 คนต่อตารางกิโลเมตร มีพื้นที่รวม 39.52 ตารางกิโลเมตร

เมืองนี้ก่อตั้งขึ้นเมื่อวันที่ 11 กุมภาพันธ์ ค.ศ. 1956 นายกเทศมนตรีคนปัจจุบันคือ ยูทากะ โมริชิตะ ซึ่งได้รับเลือกในปี ค.ศ. 2007

เมื่อวันที่ 8 กรกฎาคม ค.ศ. 2022 หลังจากอดีตนายกรัฐมนตรีญี่ปุ่น ชินโซ อาเบะ ถูกยิงขณะรณรงค์หาเสียงในนครนาระ เขาถูกนำตัวส่งโรงพยาบาลมหาวิทยาลัยการแพทย์นาระในคาชิฮาระเพื่อรับการรักษา และได้เสียชีวิตที่นั่น
# บลูธันเดอร์ เฮลิคอปเตอร์สายฟ้า (ซีรีส์โทรทัศน์)
บลูธันเดอร์  เป็นละครโทรทัศน์แนวแอ็กชันจากสหรัฐอเมริกาที่สร้างจากภาพยนตร์ในชื่อเดียวกันออกอากาศทางสถานีโทรทัศน์เอบีซี ตั้งแต่วันที่ 6 มกราคม ถึง 16 เมษายน ค.ศ. 1984
ซีรีส์โทรทัศน์ชุดนี้ใช้เฮลิคอปเตอร์แบบ Aérospatiale Gazelle ที่ดัดแปลงแล้วและฟิล์มภาพยนตร์จำนวนมากบางส่วนจากภาพยนตร์ที่ถ่ายทำในปี 1983 นำแสดงโดย James Farentino, Dana Carvey และอดีตผู้เล่นอเมริกันฟุตบอลมืออาชีพ Bubba Smith และ Dick Butkus ซีรีส์นี้ถูกยกเลิกโดยเอบีซี หลังจากได้เรตติ้งต่ำ และมีการสร้างถึงตอนที่สิบเอ็ดก่อนที่ซีรีส์จะถูกยกเลิก

ซีรีส์โทรทัศน์ชุดนี้ เคยถูกนำมาฉายออกอากาศทางช่อง 9 อ.ส.ม.ท. ในสมัยเมื่อประมาณ 40 กว่าปีก่อน โดยมี "น้าต๋อยเซมเบ้" ร่วมพากย์ด้วย และต่อมาก็นำมาออกอากาศฉายทางช่อง 3 อีก แต่ไม่แน่ใจว่าจะเป็น "ซีรีย์โทรทัศน์" แบบหลายตอนจบ หรือ เป็นภาพยนต์ที่ฉายออกอากาศทางโทรทัศน์แบบม้วนเดียวจบหรือไม่ https://web.facebook.com/share/p/16JnbywVuT/ ต้องการข้อมูลเพิ่มเติม

นักแสดง
เจมส์ ฟาเรนติโน (James Farentino) รับบทเป็น แฟรงค์ ชานีย์ ตัวเอก เป็นตำรวจและเป็นนักบินของบลูธันเดอร์
ดาน่า คาร์วีย์ (Dana Carvey) รับบทเป็น คลินตัน วันเดอร์เลิฟ หรือที่รู้จักกันในชื่อ "เจเอฟโอ" (JAFO) วิศวกรการบินของชานีย์ในปฏิบัติการบลูธันเดอร์ และผู้ช่วยของเขา วันเดอร์เลิฟดูแลด้านเทคนิคของเฮลิคอปเตอร์
# เรือบรรทุกเครื่องบินชั้นซุยโฮ
เรือบรรทุกเครื่องบินชั้นซุยโฮ  เป็นชั้นของเรือบรรทุกเครื่องบินของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินซุยโฮ ที่เข้าประจำการตั้งแต่ช่วง ค.ศ. 1940 ก่อนสงครามแปซิฟิก

เรือบรรทุกเครื่องบินชั้นซุยโฮมีต้นแบบมาจากเรือพี่เลี้ยงเรือดำน้ำ ประกอบด้วยเรือสองลำคือ เรือบรรทุกเครื่องบินซุยโฮ และ เรือบรรทุกเครื่องบินโชโฮ

 เรือ 
ชื่อ  อู่ต่อเรือ  วางกระดูกงู  ปล่อยลงน้ำ  ประจำการ  สถานะซุยโฮ (瑞鳳)อู่ทหารเรือโยโกซูกะ20 มิถุนายน 193519 มิถุนายน 193627 ธันวาคม 1940อัปปางในยุทธนาวีแหลมเอ็นกาโน 25 ตุลาคม 1944โชโฮ (祥鳳)3 ธันวาคม 19341 มิถุนายน 193515 มกราคม 1939อัปปางในยุทธนาวีที่ทะเลคอรัล 7 พฤษภาคม 1942
# เรือบรรทุกเครื่องบินชั้นโชกากุ
เรือบรรทุกเครื่องบินชั้นโชกากุ  เป็นชั้นของเรือบรรทุกเครื่องบินของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินโชกากุ ที่เข้าประจำการตั้งแต่ช่วงกลางปี ค.ศ. 1941 ก่อนสงครามแปซิฟิก

เรือบรรทุกเครื่องบินชั้นโชกากุ ประกอบด้วยเรือสองลำคือ เรือบรรทุกเครื่องบินโชกากุ และ เรือบรรทุกเครื่องบินซุยกากุLengerer, p. 90

 เรือ 
ชื่อ  คันจิ  อู่ต่อเรือ  วางกระดูกงู  ปล่อยลงน้ำ  ประจำการ  สถานะโชกากุ อู่ทหารเรือโยะโกะซุกะ12 ธันวาคม 19371 มิถุนายน 19398 สิงหาคม 1941อับปางโดยเรือดำน้ำ ยูเอสเอส คาวาลลา 19 มิถุนายน 1944ซุยกากุ Kawasaki Kobe Shipyard25 พฤษภาคม 193827 พฤศจิกายน 193925 กันยายน 1941อัปปางในยุทธนาวีแหลมเอ็นกาโน 25 ตุลาคม 1944
# ดับบลิวเอชโอ บอยแบนด์
ดับบลิวเอชโอ บอยแบนด์   เป็นวงดนตรีและวงบอยแบนด์ ที่ตั้งขึ้นจากโปรเจคพิเศษของเนเจอร์กิ๊ฟ ร่วมกับค่ายเพลง เลิฟอีส วงนี้มีสมาชิกทั้งหมด 3 คน ได้แก่ ตุ๊ก ฮิ้ม และหลิว โดยวงอยู่ภายใต้การดูแลของบอย โกสิยพงษ์ และปัจจุบันวงได้ยุติการแสดงไปแล้ว

ประวัติ
วงถูกก่อตั้งประมาณต้นปี 2557 หลังจากความสำเร็จของโฆษณากาแฟของเนเจอร์กิ๊ฟ ซึ่งมีสมาชิกของวงเป็นนักแสดง โดยไอเดียโฆษณาเนเจอร์กิ๊ฟตัวนี้ เป็นการร่วมมือกันระหว่างเนเจอร์กิ๊ฟกับค่าย LOVEiS โดยหลังจากวงก่อตั้งได้ไม่นานก็ได้เชิญ บอย โกสิยพงษ์ มาเป็นผู้ดูแลหลักของวงและยังเป็นโปรดิวเซอร์ใน MV ฉันหล่อไป ซึ่งเป็นผลงานเพลงแรกของวงอีกด้วย

ชื่อวง
ชื่อวง WHO นั้น อาจจะอ่านได้ว่า "ฮู" แปลว่า "พวกนี้คือใคร" และก็ยังย่อมาจาก
 W คือ วินมอเตอร์ไซค์ (ก็คือ ตุ๊ก)
 H คือ เฮียขายอุปกรณ์ก่อสร้าง (ก็คือ ฮิ้ม)
 O คือ หนุ่มออฟฟิศ (ก็คือ หลิว)

ผลงานเพลง
 ลำดับที่  ชื่อเพลง  วันออกสู่สาธารณะ 1  ฉันหล่อไป  22 พฤษภาคม 2557 2  เลียข้อศอก  24 มิถุนายน 2557
# เรือบรรทุกเครื่องบินโฮโช
โฮโช  เรือประจำการลำแรกของโลกที่สร้างขึ้นเพื่อเป็นเรือบรรทุกเครื่องบิน และเป็นเรือบรรทุกเครื่องบินลำแรกของกองทัพเรือจักรวรรดิญี่ปุ่น สร้างเสร็จในปี ค.ศ. 1922 ซึ่งโฮโชได้มีส่วนร่วมในสงครามจีน–ญี่ปุ่นครั้งที่สองและสงครามแปซิฟิกGardner and Gray, p. 240; Jentschura, Jung and Dieter, p. 41; Milanovich, pp. 10–11
# เรือดำน้ำชั้นอิ-400
เรือดำน้ำชั้นอิ-400  ชั้นเรือดำน้ำแห่งกองทัพเรือจักรวรรดิญี่ปุ่น และเป็นเรือดำน้ำที่ใหญ่ที่สุดในสงครามโลกครั้งที่สอง

โดยเรือดำน้ำชั้นอิ-400 ถูกสร้างมาเพื่อให้เป็นเรือดำน้ำบรรทุกอากาศยาน ประกอบด้วยเรือ 3 ลำ คือ อิ-400, อิ-401, อิ-402

 เรือ 
+ Construction data  เลขเรือ อู่ต่อเรือ วางกระดูกงู ปล่อยลงน้ำ ประจำการ สถานะ อิ-400 5231 อู่ทหารเรือคูเระ 18 มกราคม 1943 18 มกราคม 1944 30 ธันวาคม 1944  อิ-401 5232 อู่ทหารเรือซาเซโบะ 26 เมษายน1943 11 มีนาคม 1944 8 มกราคม 1945  อิ-402 5233 อู่ทหารเรือซาเซโบะ 20 ตุลาคม 1943 5 กันยายน 1944 24 กรกฎาคม 1945  อิ-403 5234      อิ-404 5235 อู่ทหารเรือคูเระ 8 พฤศจิกายน 1943 7 กรกฎาคม 1944   อิ-405 5236 Kawasaki, Senshū Shipyard 27 กันยายน 1943     52375240       52415248     

ดูเพิ่ม
 เรือดำน้ำญี่ปุ่น อิ-168
 เรือดำน้ำญี่ปุ่น อิ-58 (ค.ศ. 1943)
 เรือดำน้ำญี่ปุ่น อิ-19
# เทศมณฑลแซร์เวสทอน
แซร์เวสทอน  เป็นเทศมณฑลในจังหวัดฟอร์ส ประเทศอิหร่าน โดยมีแซร์เวสทอนเป็นเมืองหลัก  จากสำมะโน พ.ศ. 2549 เทศมณฑลนี้มีประชากร 34,452 คนใน 8,308 ครัวเรือน เทศมณฑลนี้แบ่งออกเป็น 2 อำเภอ: อำเภอกลางและอำเภอคูเฮนจอน และมีเมืองเพียง 2 เมืองคือแซร์เวสทอนและคูเฮนจอน
# โมโตะคาเระเดซุ
"โมโตะคาเระเดซุ"  เป็นซิงเกิลลำดับที่ 59 ของกลุ่มศิลปินไอดอล เอเคบีโฟร์ตีเอต ออกจำหน่ายในวันที่ 18 พฤษภาคม ค.ศ. 2022 โดยมี ฮิโตมิ ฮนดะ ทำหน้าที่เป็นเซนเตอร์ของซิงเกิลนี้

 เบื้องหลังและการเผยแพร่ 
วันที่ 22 กุมภาพันธ์ ค.ศ. 2022 รายการ "AKB48, Saikin Kiita? ~Issho ni Nanka Yatte Mimasen ka?" ของช่องทีวีโตเกียว มีการประกาศว่าทางวงจะปล่อยซิงเกิลที่ 59 ในวันที่ 18 พฤษภาคม โดยมีสมาชิกใน A-track ที่เข้าร่วมเพียง 20 คนเท่านั้น โดย ฮิโตมิ ฮนดะ จะทำหน้าที่เป็นเซนเตอร์ของซิงเกิลหลักเป็นครั้งแรก เช้าวันถัดมา ในเทศกาลดนตรีของทีวีโตเกียว ได้มีการถ่ายทอดการถ่ายทำมิวสิกวิดีโอเพลงดังกล่าว

เมื่อวันที่ 28 มีนาคม ชื่อของซิงเกิลถูกเปิดเผยและทำการแสดงเป็นครั้งแรกในรายการ "CDTV LIVE! LIVE!" ของช่องทีบีเอส นอกจากนี้ยังเปิดเผยว่า เพลง "โมโตะคาเระเดซุ" ออกแบบท่าเต้นโดย GANMI ซึ่งออกแบบท่าเต้นให้กับเพลง "บัตเตอร์" ของ บีทีเอส

วันที่ 3 เมษายน ระหว่างคอนเสิร์ตที่ระลึก "AKB48 LIVE SHOW ~AKBINGO! The Final Goodbye Mr. Mouri~" ได้มีการแสดงเพลงต่อหน้าแฟนคลับเป็นครั้งแรก ภายหลังได้มีประกาศว่า ซิงเกิลนี้จะมีเพลงทีมและเพลงเดี่ยวของสมาชิก นานะ โอกาดะ เป็นซิงเกิล B-Side

วันที่ 18 เมษายน มิวสิกวิดีโอเพลง "โมโตะคาเระเดซุ" ได้รับการประกาศว่าจะเผยแพร่ในวันที่ 20 เมษายน ต่อมาได้มีการประกาศด้วยว่าเวอร์ชันแดนซ์ของ "โมโตะคาเระเดซุ" ก็จะเผยแพร่ด้วยเช่นกัน ในวันถัดมาเวลาเที่ยงคืน ซิงเกิล "โมโตะคาเระเดซุ" จะออกเผยแพร่ในรูปแบบดิจิทัลสำหรับซื้อก่อนเผยแพร่ก่อนที่จะออกมิวสิกวิดีโอ

 รายชื่อเพลง 
เพลงทั้งหมดคำร้องโดย ยาซูชิ อากิโมโตะ

Type-A

Type-B

Type C

 ฉบับโรงละคร 

 สมาชิก 
 "โมโตะคาเระเดซุ" 
ทีม A: เอริอิ ชิบะ, มิอง มูกาอิจิ, นานะ โอกาดะ, เซนะ ฟูกูโอกะ
ทีม K: มานากะ ทางูจิ, มิซูกิ ยามาอูจิ, โทมุ มูโต
ทีม B: นานามิ อาซาอิ, ยูกิ คาชิวากิ, มาโฮะ โอโมริ
ทีม 4: เมกุ ทานิกูจิ, ยุยริ มูรายามะ
ทีม 8: ฮิโตมิ ฮนดะ, เอรินะ โอดะ, โมโมกะ โอนิชิ, มิอุ ชิตาโอะ, นางิซะ ซากางูจิ, นารูมิ คูราโน, ริน โอกาเบะ, ยุย โองูริ
# อะเลคซันดร์ ดวอร์นีคอฟ
อะเลคซันดร์ วลาดีมีโรวิช ดวอร์นีคอฟ (เกิด 22 สิงหาคม ค.ศ. 1961) เป็นนายพลของกองกำลังภาคพื้นดินรัสเซีย และเป็นวีรชนแห่งสหพันธรัฐรัสเซีย ในเดือนเมษายน ค.ศ. 2022 ดวอร์นีคอฟได้รับมอบหมายให้ดูแลปฏิบัติการทางทหารระหว่างการรุกรานยูเครนของรัสเซีย ค.ศ. 2022
# เดอะแบดกายส์
เดอะแบดกายส์  เป็นภาพยนตร์แอนิเมชันตลกอเมริกันที่ออกฉายใน ค.ศ. 2022 ผลิตโดย ยูนิเวอร์แซลสตูดิโอส์ ภาพยนตร์กำกับโดย ปิแอร์ เปริเฟล และแสดงนำโดย แซม ร็อกเวลล์, มาร์ค มารอน, แอนโธนี่ รามอส, เคร็ก โรบินสัน อควาฟินา, ริชาร์ด อโยอาด, ซาซี บีตซ์, ลิลลี่ ซิงห์ และ อเล็กซ์ บอร์สเตน

 เนื้อเรื่อง 

 ตัวละครและเสียงพากย์ 
 แซม ร็อกเวลล์ รับบท มิสเตอร์ วูล์ฟ (Mr. Wolf)
 มาร์ค มารอน รับบท มิสเตอร์ สเนค (Mr. Snake)
 แอนโธนี่ รามอส รับบท มิสเตอร์ ปิรันย่า (Mr. Piranha)
 เคร็ก โรบินสัน รับบท มิสเตอร์ ชาร์ก (Mr. Shark)
 อควาฟินา รับบท มิส ทารันทูล่า (Ms. Tarantula)
 ริชาร์ด อโยอาด รับบท ศาสตราจารย์ รูเพิร์ต มาร์มาเลด IV (Prof. Rupert Marmalade IV)
 ซาซี บีตซ์ รับบท ไดแอน ฟอกซิงตัน (Diane Foxington) / "เดอะ คริมสัน พอว์" ("The Crimson Paw")
 ลิลลี่ ซิงห์ รับบท ทิฟฟานี่ ฟลัฟฟิท (Tiffany Fluffit)
 อเล็กซ์ บอร์สเตน รับบท มิสตี้ ลักกินส์ (Misty Luggins)

 การตอบรับ 
รอตเทนโทเมโทส์รายงานว่าร้อยละ 87 ของผู้วิจารณ์ 146 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.90 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 64 เต็ม 100 คะแนน ซึ่งประเมินโดยผู้วิจารณ์ 24 คน
# แขวงบางจาก (เขตพระโขนง)
บางจาก เป็นแขวงหนึ่งในพื้นที่เขตพระโขนง กรุงเทพมหานคร

 ที่ตั้งและอาณาเขต 
แขวงบางจากตั้งอยู่ทางตอนกลางเยื้องตะวันออกของเขตพระโขนง มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับแขวงพระโขนงเหนือ (เขตวัฒนา) และแขวงอ่อนนุช (เขตสวนหลวง) มีซอยสุขุมวิท 81 (ศิริพจน์), คลองบางนางจีน, คลองขวางบน, คลองสวนอ้อย, ลำราง, คลองบ้านหลาย, ซอยวชิรธรรมสาธิต 57 แยก 41 (พัฒนพล), ซอยวชิรธรรมสาธิต 57 (สามพี่น้อง) และซอยวชิรธรรมสาธิต 57 แยก 36 (ยาจิตร์) เป็นเส้นแบ่งเขต
 ทิศตะวันออก ติดต่อกับแขวงอ่อนนุช (เขตสวนหลวง) และแขวงหนองบอน (เขตประเวศ) มีคลองเคล็ดเป็นเส้นแบ่งเขต
 ทิศใต้ ติดต่อกับแขวงบางนาเหนือ (เขตบางนา) มีถนนอุดมสุข ซอยอุดมสุข 29 (พุทธวิถี 1), ซอยวชิรธรรมสาธิต 32 (จุฬา 4) และซอยสุขุมวิท 101/1 (วชิรธรรมสาธิต) เป็นเส้นแบ่งเขต
 ทิศตะวันตก ติดต่อกับแขวงพระโขนงใต้ (เขตพระโขนง) มีถนนสุขุมวิทเป็นเส้นแบ่งเขต
# แขวงพระโขนงใต้
พระโขนงใต้ เป็นแขวงหนึ่งในพื้นที่เขตพระโขนง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560

 ที่ตั้งและอาณาเขต 
แขวงพระโขนงใต้ตั้งอยู่ทางทิศตะวันตกของเขตพระโขนง มีอาณาเขตติดต่อกับแขวงและตำบลข้างเคียงเรียงตามเข็มนาฬิกาดังนี้
 ทิศเหนือ ติดต่อกับแขวงพระโขนง (เขตคลองเตย) มีแนวเส้นตรงจากจุดกึ่งกลางแม่น้ำเจ้าพระยาไปบรรจบซอยสุขุมวิท 52 (ศิริพร) และซอยสุขุมวิท 52 เป็นเส้นแบ่งเขต
 ทิศตะวันออก ติดต่อกับแขวงบางจาก (เขตพระโขนง) มีถนนสุขุมวิทเป็นเส้นแบ่งเขต
 ทิศใต้ ติดต่อกับแขวงบางนาเหนือ (เขตบางนา) มีคลองบางอ้อเป็นเส้นแบ่งเขต
 ทิศตะวันตก ติดต่อกับตำบลบางน้ำผึ้งและตำบลบางกอบัว (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต
# แขวงมีนบุรี
มีนบุรี เป็นแขวงหนึ่งในพื้นที่เขตมีนบุรี กรุงเทพมหานคร

 ที่ตั้งและอาณาเขต 
แขวงมีนบุรีตั้งอยู่ทางทิศตะวันตกของเขตมีนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงบางชัน แขวงทรายกองดิน และแขวงทรายกองดินใต้ (เขตคลองสามวา) มีคลองพระยาสุเรนทร์ 1 (กีบหมู) ลำรางคูคต ซอยหทัยราษฎร์ 29 (โชคอนันต์) ถนนหทัยราษฎร์ ลำรางโต๊ะสุข คลองเจ๊ก ลำรางสามวา คลองสามวา ซอยนิมิตใหม่ 5 (เหมือนสวาท) ถนนนิมิตใหม่ ซอยนิมิตใหม่ 8 (วีแสงชัย) และคลองลำบึงไผ่เป็นเส้นแบ่งเขต
 ทิศตะวันออก ติดต่อกับแขวงแสนแสบ (เขตมีนบุรี) และแขวงคลองสามประเวศ (เขตลาดกระบัง) มีคลองแสนแสบและถนนร่มเกล้าเป็นเส้นแบ่งเขต
 ทิศใต้ ติดต่อกับแขวงคลองสามประเวศและแขวงคลองสองต้นนุ่น (เขตลาดกระบัง) มีลำรางคอวัง คลองสองต้นนุ่น และคลองลำนายโสเป็นเส้นแบ่งเขต
 ทิศตะวันตก ติดต่อกับแขวงราษฎร์พัฒนา (เขตสะพานสูง) และแขวงคันนายาว (เขตคันนายาว) มีคลองลาดบัวขาว คลองแสนแสบ และคลองบางชันเป็นเส้นแบ่งเขต
# แขวงแสนแสบ
แสนแสบ เป็นแขวงหนึ่งในพื้นที่เขตมีนบุรี กรุงเทพมหานคร

 ที่ตั้งและอาณาเขต 
แขวงแสนแสบตั้งอยู่ทางทิศตะวันออกของเขตมีนบุรี มีอาณาเขตติดต่อกับแขวงอื่นเรียงตามเข็มนาฬิกาดังนี้
 ทิศเหนือ ติดต่อกับแขวงทรายกองดินใต้ (เขตคลองสามวา) มีคลองแสนแสบเป็นเส้นแบ่งเขต
 ทิศตะวันออก ติดต่อกับแขวงโคกแฝดและแขวงลำผักชี (เขตหนองจอก) มีลำรางข้างซอยราษฎร์อุทิศ 70 คลองแยกคลองลำหินฝั่งใต้ คลองลำหินฝั่งใต้ คลองลำต้นไทร และคลองลำนกแขวกเป็นเส้นแบ่งเขต
 ทิศใต้ ติดต่อกับแขวงลำปลาทิวและแขวงคลองสามประเวศ (เขตลาดกระบัง) มีคลองบึงใหญ่ ลำรางตาทรัพย์ แนวคันนาผ่านถนนคุ้มเกล้า ลำรางตาเสือ ลำรางศาลเจ้าพ่อต่วน และแนวแบ่งเขตการปกครองระหว่างเขตมีนบุรีกับเขตลาดกระบังเป็นเส้นแบ่งเขต
 ทิศตะวันตก ติดต่อกับแขวงมีนบุรี (เขตมีนบุรี) มีถนนร่มเกล้าและคลองแสนแสบเป็นเส้นแบ่งเขต
# วัดหายโศก (อำเภอเมืองหนองคาย)
วัดหายโศก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลในเมือง อำเภอเมืองหนองคาย จังหวัดหนองคาย ที่ดินตั้งวัดมีเนื้อที่ 4 ไร่ 2 งาน 2 ตารางวา

วัดหายโศกตั้งวัดเมื่อวันที่ 1 มกราคม พ.ศ. 2373 ได้รับพระราชทานวิสุงคามสีมาคือวันที่ 19 กรกฎาคม พ.ศ. 2503 เขตวิสุงคามสีมา กว้าง 8 เมตร ยาว 22 เมตร ไม่ทราบนามผู้สร้าง การสร้างและบูรณะพัฒนาวัด ได้อาศัยบารมีหลวงพ่อพระใสที่เคารพสักการะของชาวเมืองหนองคาย ได้ช่วยกันบริจาคทรัพย์และอื่น ๆ พัฒนาวัดมาเป็นลำดับ ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 และโรงเรียนพระปริยัติธรรมแผนกบาลี เปิดสอนเมื่อ พ.ศ. 2500 

อาคารเสนาสนะที่สำคัญ ได้แก่ อุโบสถทรงมหาอุดน่าจะสร้างราว 300 ปี ศาลาการเปรียญ และกุฎิสงฆ์ 3 หลัง ปูชนียวัตถุที่สำคัญ ได้แก่ พระประธานในอุโบสถ สร้างด้วยคอนกรีตเสริมเหล็กลงรักปิดทอง หน้าตักกว้าง 2 เมตร ปางมารวิชัย พระพุทธรูปทอง ปางมารวิชัย หน้าตักกว้าง 30 และ 25 นิ้ว

รายนามเจ้าอาวาส
พระครู
หลวงพอสังข์
หลวงพอจันทร์
พระเหมือย
พระมุ้ย
หลวงพ่ออุ่น
พระครูใบฎีกาเมือง พ.ศ. 2475–2479
พระอ่าง พ.ศ. 2479–2486
พระครูลัดเรือง พ.ศ. 2486–2489
พระมหานวน เขมจารี พ.ศ. 2489–2491
พระเวทีวุฒิกร (ชัชวาลย์ ชุตินธโร) พ.ศ. 2491–2515
พระราชปรีชาญาณมุนี ปรีชาญาณมุนี (นวน เขมจารี) พ.ศ. 2515–2532
พระสุวรรณธีราจารย์ (คำบ่อ อรุโณ) พ.ศ. 2533–
# วัดศรีคูณเมือง (จังหวัดหนองบัวลำภู)
วัดศรีคูณเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำภู อำเภอเมืองหนองบัวลำภู จังหวัดหนองบัวลำภู

ประวัติ
เดิมเป็นวัดมาแต่โบราณ จนถึง พ.ศ. 2115 สมเด็จพระไชยเชษฐาธิราชมาพักทัพบริเวณนี้จึงได้บูรณะวัดแห่งนี้ ต่อมากลายเป็นวัดร้างจนถึงพ.ศ. 2310 ได้มีการบูรณะและสร้างวัดใหม่ชื่อ วัดใน เพราะอยู่ในบริเวณกำแพงเมืองเก่า และในวัดมีบ่อน้ำก่อด้วยอิฐมีน้ำดีตลอดปี จึงเรียกชื่อวัดว่า วัดน้ำออกบ่อศรีคูณเมือง บ้างเรียกว่า วัดคนชุมน้ำออกบ่อ ต่อมาเรียกสั้น ๆ ว่า "วัดศรีคูณเมือง" จนถึงปัจจุบัน ได้รับพระราชทานวิสุงคามสีมาเมื่อวันที่ 15 มกราคม พ.ศ. 2522 วัดได้รับการขึ้นทะเบียนโบราณสถานประกาศขึ้นทะเบียนในราชกิจจานุเบกษา เล่มที่ 118 ตอน 127 ง วันที่ 21 ธันวาคม พ.ศ. 2544 

โบราณสถานและปูชนียวัตถุ
โบราณสถานที่ได้รับการขึ้นทะเบียนประกอบด้วย วิหารสี่เหลี่ยมผืนผ้า สภาพพังทลายมากก่ออิฐสอปูน ทางวัดได้สร้างอาคารคลุมทับไว้ กู่พระไชยเชษฐา มีลักษณะคล้ายมณฑปมีหลังคาเอนลาดซ้อนกันสองชั้น ข้างในเป็นโถงมีทางเข้าด้านหน้าภายในประดิษฐานพระพุทธรูปลงรักปิดทอง 1 องค์ มีทางเข้าอยู่ด้านหน้า สิมเก่า อยู่ด้านหลังวิหารเป็นอาคารทรงสี่เหลี่ยมผืนผ้ากว้าง 4.5 เมตร ยาว 5.8 เมตร หันหน้าไปทางทิศใต้ ก่ออิฐสอปูน ฐานล่างก่อด้วยศิลาแลง หลังคาและผนังบางส่วนพังทลาย ทางวัดได้สร้างอาคารชั่วคราวคลุมไว้ รอบ ๆ สิมมีใบเสมาหินทรายรูปแบบศิลปะทวารวดีและในรูปแบบยุคหลังกว่าอยู่หลายใบ บ่อน้ำเก่า อยู่ด้านทิศตะวันออกเฉียงเหนือของวิหารเป็นบ่อน้ำเก่าก่อด้วยอิฐรูปทรงกลมขนาดเส้นผ่าศูนย์กลาง 2.5 เมตร ก่อด้วยอิฐ สันนิษฐานว่าสร้างในสมัยพระเจ้าไชยเชษฐาธิราช เมื่อ พ.ศ. 2106 ถือว่าเป็นบ่อน้ำคู่บ้านคู่เมือง น้ำในบ่อใช้ในพิธีสำคัญเช่น พระราชพิธีถือน้ำพระพิพัฒน์สัตยาและพิธีเสกน้ำพระพุทธมนต์ศักดิ์สิทธิ์

ปูชนียวัตถุที่สำคัญ พระพุทธรูปศิลปะล้านช้าง หรือหลวงพ่อพระไชยเชษฐา ประดิษฐานในพระธาตุที่มีศิลปะคล้ายกับพระธาตุศรีสองรัก จังหวัดเลย
# การจมของเรือหลวงปรินส์ออฟเวลส์และรีพัลส์
การจมของเรือหลวงปรินส์ออฟเวลส์และรีพัลส์  เป็นการสู้รบทางเรือในสงครามโลกครั้งที่สอง เป็นส่วนหนึ่งของสงครามในแปซิฟิก เกิดขึ้นเมื่อวันที่ 10 ธันวาคม ค.ศ. 1941 ในทะเลจีนใต้ใกล้กับชายฝั่งตะวันออกของอาณานิคมมาลายาของอังกฤษ (มาเลเซียในปัจจุบัน) และสเตรตส์เซตเทิลเมนต์ (สิงคโปร์และเมืองชายฝั่งในปัจจุบัน) 70 ไมล์ (61 ไมล์ทะเล 110 กิโลเมตร) ทางตะวันออกของกวนตัน รัฐปะหัง เรือหลวงปรินส์ออฟเวลส์ที่เป็นเรือประจัญบานและเรือหลวงรีพัลส์ที่เป็นเรือลาดตระเวณประจัญบานของราชนาวีถูกจมโดยเครื่องบินทิ้งระเบิดภาคพื้นดินและเครื่องบินทิ้งระเบิดตอร์ปิโดของกองทัพเรือจักรวรรดิญี่ปุ่น ในญี่ปุ่น การสู้รบครั้งนี้ถูกเรียกว่า ยุทธนาวีที่มาลายา (マレー沖海戦, Marē-oki kaisen)

เป้าหมายของกองกำลังแซด ซึ่งประกอบไปด้วยเรือรบประจัญบานหนึ่งลำ เรือลาดตระเวณประจัญบานหนึ่ง และเรือพิฆาต 4 ลำ เพื่อขัดขวางกองเรือรุกรานของญี่ปุ่นในทะเลจีนใต้ทางเหนือของมาลายา กองกำลังปฏิบัติการเฉพาะกิจได้แล่นเรือโดยปราศจากการสนับสนุนทางอากาศ แม้ว่าอังกฤษได้ประจันหน้าอย่างใกล้ชิดกับกลุ่มเรือผิวน้ำหนักของญี่ปุ่น กองกำลังได้ล้มเหลวในการค้นหาและทำลายกลุ่มเรือหลัก เมื่อพวกเขากลับมาถึงสิงคโปร์ พวกเขาถูกโจมตีในน้ำเปิดและจมลงโดยเครื่องบินทิ้งระเบิดตอร์บิโดพิสัยไกล ผู้บัญชาการแห่งกองกำลังแซด พลเรือเอก เซอร์ ทอม ฟิลิป ได้เลือกให้คงวิทยุเงียบและไม่ส่งสัญญาณแจ้งเตือน(โดยรีพัลส์) จนกระทั่งหนึ่งชั่วโมงภายหลังการโจมตีครั้งแรกของญี่ปุ่น 

ด้วยการโจมตีเพิร์ลฮาร์เบอร์เพียงสองวันก่อนหน้า อีกด้านหนึ่งของเส้นแบ่งเขตวันสากล การสู้รบมาลายันได้แสดงให้เห็นถึงประสิทธิภาพของการโจมตีทางอากาศต่อทรัพย์สินทางกองทัพเรือที่หนักที่สุด ถ้าพวกเขาไม่ได้รับการคุ้มกันทางอากาศ สิ่งนี้ได้เพิ่มความสำคัญให้กับเรือบรรทุกเครื่องบินสามลำของกองทัพเรือสหรัฐของฝ่ายสัมพันธมิตรในทะเลแปซิฟิก: ยูเอสเอส เอนเทอร์ไพรซ์ เล็กซิงตัน และซาราโตกา การจมของเรือทั้งสองลำได้ทำให้กองเรือตะวันออกของอังกฤษในสิงคโปร์อ่อนแอลงอย่างหนัก และกองเรือญี่ปุ่นได้เข้าต่อสู้รบโดยเรือดำน้ำเท่านั้น จนกระทั่งยุทธนาวีที่เอ็นเดา  วันที่ 27 มกราคม ค.ศ. 1942 สิงคโปร์เองได้ตกเป็นของญี่ปุ่นเพียงหนึ่งเดือนต่อมาในวันที่ 15 กุมภาพันธ์ นำไปสู่การยอมจำนนครั้งใหญ่ที่สุดในประวัติศาสตร์อังกฤษ
# วิทยา ศุภพรโอภาส
วิทยา ศุภพรโอภาส (9 กันยายน พ.ศ. 2492 - 18 เมษายน พ.ศ. 2565) หรือที่รู้จักกันทั่วไปในนาม เสี่ยแหบ เป็นอดีตนักจัดรายการวิทยุ ผู้อำนวยการสร้างภาพยนตร์ ผู้เขียนบทภาพยนตร์ นักแสดง และพิธีกรชาวไทย เป็นอดีตที่ปรึกษาบริษัทนิธิทัศน์ โปรโมชั่น อดีตผู้บริหารบริษัท เอ็มสแควร์ ผู้ก่อตั้งคลื่นวิทยุลูกทุ่งเอฟเอ็ม และอดีตอุปนายกและรองประธานสมาพันธ์สมาคมภาพยนตร์แห่งชาติ

 ประวัติ 
วิทยาเกิดเมื่อวันที่ 9 กันยายน พ.ศ. 2492 จบการศึกษาระดับปริญญาตรีศิลปศาสตรบัณฑิตจากคณะรัฐศาสตร์ มหาวิทยาลัยรามคำแหง ด้านชีวิตครอบครัวสมรสกับนาง นัยนา ศุภพรโอภาส มีบุตรด้วยกันทั้งสิ้น 3 คน วิทยาเสียชีวิตเมื่อวันที่ 18 เมษายน พ.ศ. 2565 จากภาวะสมองตายหลังเข้ารับการรักษาโรคมะเร็งปอด รวมอายุได้ 72 ปีลูกชายรู้แล้วสาเหตุที่แท้จริงการเสียชีวิตของ "วิทยา ศุภพรโอภาส"

 ผลงาน 
วิทยา มีผลงานในวงการบันเทิงดังนี้ 
 ผู้อำนวยการสร้างภาพยนตร์เรื่อง "18 กะรัต" (พ.ศ. 2528)
 ผู้ก่อตั้งสถานีวิทยุ ลูกทุ่ง เอฟ.เอ็ม. (พ.ศ. 2540) ซึ่งติดอันดับ 1 ของสถานีวิทยุยอดนิยม สำรวจโดย A.C.NIELSON 5 ปีซ้อน
 ผู้อำนวยการสร้างภาพยนตร์เรื่อง "มนต์เพลงลูกทุ่ง เอฟ.เอ็ม." 
 ผู้อำนวยการสร้างภาพยนตร์เรื่อง "รวมพลคนลูกทุ่งเงินล้าน"

 ผลงานการแสดง 
 2518 ความรักครั้งสุดท้าย
 2522 แฟน (มาเฉพาะเสียง)
 2527 สยามสแควร์

 ผลงานการพิธีกร 
 คืนวันเสาร์  ช่อง 9
 ดนตรีวาที ช่อง7
 เสาร์สนุก ช่อง 9
 ฉันมากับเพลง ช่อง 9
 ซันเดย์มิวสิค ช่อง 9

 รางวัล 
วิทยา ศุภพรโอภาสได้รับรางวัลดังนี้
 รางวัลพระราชทานเทพทอง ครั้งที่ 12 พ.ศ. 2554 สาขารางวัลนักจัดวิทยุกระจายเสียงดีเด่น
 รางวัลภาพยนตร์แห่งชาติ สุพรรณหงส์ ครั้งที่ 28 พ.ศ. 2562 สาขารางวัลเกียรติยศ
 รางวัลนาฏราช ครั้งที่ 12 พ.ศ. 2564 สาขารางวัลเกียรติยศด้านวิทยุ
# โรกูโนเฮะ
โรกูโนเฮะ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 10,994 คนใน 4,419 ครัวเรือน โดยมีความหนาแน่นประชากรที่ 130 คนต่อตารางกิโลเมตรRokunohe Town official statistics เมืองนี้มีพื้นที่รวม 

 ภูมิศาสตร์ 
โรกูโนเฮะตั้งอยู่ในจังหวัดอาโอโมริทางตอนกลางเฉียงตะวันออก อยู่ในพื้นที่ที่ค่อนข้างราบซึ่งมีแม่น้ำโออิราเซะไหลผ่าน

 ภูมิอากาศ 
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa). อุณหภูมิเฉลี่ยทั้งปีในโรกูโนเฮะ คือ 9.7 องศาเซลเซียส ปริมาณน้ำฝนโดยเฉลี่ยรายปีคือ 1201 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.6 องศาเซลเซียส และต่ำสุดในเดือนมกราคมอยู่ที่ประมาณ -2.2 องศาเซลเซียสRokunohe climate data

 ประชากร 
จากข้อมูลสำมะโนญี่ปุ่นRokunohe population statistics ประชากรในโรกูโนเฮะยังคงที่มากว่า 50 ปี

 เทศบาลรอบข้าง 
จังหวัดอาโอโมริ
 มิซาวะ
 โทวาดะ
 โทโฮกุ
 โออิราเซะ
 โกโนเฮะ
# วัดจอมเกษ
วัดจอมเกษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำลพบุรี ในตำบลขยาย อำเภอบางปะหัน จังหวัดพระนครศรีอยุธยา

วัดจอมเกษ เดิมมีชื่อว่า วัดจอมปลวก เนื่องจากมีจอมปลวกมากมายบริเวณรอบวัด จากคำบอกเล่าสรุปได้ว่า ได้มีเจ้าจอมเสด็จมาทางชลมารคบำเพ็ญกุศลที่วัดนี้ ทรงให้เปลี่ยนนามเป็น "วัดจอมเกษ" เพื่อให้ความหมายดีขึ้น ตั้งเป็นวัดเมื่อ พ.ศ. 2312 ได้รับพระราชทานวิสุงคามสีมาราว พ.ศ. 2315 ภายในวัดมีปูชนียวัตถุที่สำคัญ คือพระพุทธรูปประธานปางสมาธิ ขนาดหน้าตักกว้าง 29 นิ้ว สร้างเมื่อ พ.ศ. 2458 เป็นพระพุทธรูปที่ชาวบ้านเลื่อมใสศรัทธากันมาก ชาวบ้านเรียกขานว่า หลวงพ่อโต วัดยังมีรูปปั้นยักษ์ขนาดใหญ่ที่อุโบสถ ต้นโพธิ์เก่าแก่อายุกว่า 100 ปี 3 ต้น และมีต้นมะขามและต้นไม้ใหญ่อื่น ๆ อีกหลายต้น

วัดจอมเกษเป็นที่รู้จักในหมู่ผู้นิยมสักยันต์ มีเกจิอาจารย์คือ พระครูใบฎีกาจีระพงษ์ ธีรวโร หรือ หลวงพี่เลี้ยง

รายนามเจ้าอาวาส
หลวงพ่อเฒ่า พ.ศ.2315–2370
หลวงพ่อเอี่ยม พ.ศ. 2370–2392
หลวงพ่อเกษ พ.ศ. 2392–2403
หลวงพ่อหลา พ.ศ. 2403–2417
หลวงพ่อพึ่ง พ.ศ. 2417–2436
หลวงพ่อเทศ พ.ศ. 2436–2448
หลวงพ่อชาย พ.ศ. 2448–2457
พระอธิการวอน พ.ศ. 2457–2477
พระอธิการผัน พ.ศ. 2477–2497
พระอธิการประเสริฐ พ.ศ. 2497–2507
พระครูโสภณธรรมนิวิฐ (หลวงพ่อสละ) พ.ศ. 2509–
พระครูปัญญาสุภาจาโร
พระอธิการปราโมทย์ ปิยปุโต
# แสนแสบ
แสนแสบ อาจหมายถึง
 คลองแสนแสบ
 เรือโดยสารคลองแสนแสบ
 แขวงแสนแสบ เขตมีนบุรี กรุงเทพมหานคร
 เทศบาลตำบลคลองแสนแสบ อำเภอบางน้ำเปรี้ยว จังหวัดฉะเชิงเทรา
 แสนแสบ เพลงในบันเทิงคดีเรื่องแผลเก่า